Raimundas Jasinevičius

Raimundas Jasinevičius (g. 1936 m. balandžio 15 d. Kaune) – Lietuvos elektromechanikos inžinierius, informatikos sistemologas, diplomatas, technologijos mokslų daktaras.

 Biografija 
1959 m. baigė Kauno politechnikos institutą (KPI). 1959–1994 m. KPI (nuo 1990 m. KTU) dėstytojas. 1968 m. apgynė disertaciją „Lygiagrečiojo tipo skaitančiosios mašinos gabalais tiesinio klasifikatoriaus tyrimas“, technikos mokslų kandidatas.http://www.mokslas.mii.lt/mokslas/SRITYS/duom00.php?pav=J&sritis=T

1969–1981 m. KPI Skaičiavimo mašinų katedros vedėjas, 1981–1990 m. Mikroprocesorinių sistemų laboratorijos vadovas; 1992 m. profesorius. 1966–1967 m. stažavo Genujos universitete, 1973 m. dirbo Kalifornijos universitete Los Andžele, 1976 m. ir 1994 m. Mančesterio universiteto Mokslo ir technologijų institute, Londono Sičio ir Kembridžo universitete.

1994–2001 m. Lietuvos Respublikos ambasadorius Danijoje, nuo 1995 m. dar ir Islandijoje.http://www3.lrs.lt/pls/inter3/dokpaieska.showdoc_l?p_id=5368http://www.urm.lt/index.php?2810559709http://www.urm.lt/index.php?814058955 Nuo 2001 m. Kauno technologijos universiteto ir Vytauto Didžiojo universiteto dėstytojas.http://emeritus.ktu.lt/content/jasinevičius-raimundas 

Lietuvos socialdemokratų partijos Kauno skyriaus tarybos narys.

 Mokslinė veikla 
Sukūrė kompiuterizuoto skrydžių valdymo Lietuvos oro erdvėje koncepciją ir Policijos departamento prie LR vidaus reikalų ministerijos informacinės sistemos koncepciją.

 Bibliografija 
 Skaičiavimo mašinų tinklai, su V. Bulovu: monografija, 1979 m.
 Analoginės ir hibridinės skaičiavimo mašinos: vadovėlis, su V. Petrausku, 1983 m.
 Lygiagrečiosios erdvinės ir laikinės skaičiavimo struktūros, 1988 m.
 Lietuvių, anglų, rusų kalbų kompiuterijos žodynas / Kalikstas Vytautas Paulauskas, Raimundas Jasinevičius. – Kaunas: Technologija, 1995. – 370 p.
 Diplomatinės derybos: bendroji apžvalga: metodinė priemonė (sud. Raimundas Jasinevičius, Ramona Kačiušytė). – Kaunas: VDU leidykla, 2007. – 23 p. – ISBN 978-9955-12-201-2

 Šaltiniai 

|-

|-

Kategorija:Lietuvos ambasadoriai Danijoje
Kategorija:Lietuvos inžinieriai elektromechanikai
Kategorija:Lietuvos informatikai
Kategorija:Lietuvos pedagogai